CELEX ID: 32015R0477

--- ENGLISH ---

Document:
$en_document

Summary:
$en_summary

--- DANISH ---

Document:
27.3.2015
DA
Den Europæiske Unions Tidende
L 83/11
EUROPA-PARLAMENTETS OG RÅDETS FORORDNING (EU) 2015/477
af 11. marts 2015
om de foranstaltninger, Unionen kan træffe med hensyn til den kombinerede virkning af antidumping- eller antisubsidieforanstaltninger sammen med beskyttelsesforanstaltninger
(kodifikation)
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 207, stk. 2,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
efter høring af Det Europæiske Økonomiske og Sociale Udvalg,
efter den almindelige lovgivningsprocedure 
(
1
)
, og
ud fra følgende betragtninger:
(1)
Rådets forordning (EF) nr. 452/2003 
(
2
)
 er blevet ændret væsentligt 
(
3
)
. Forordningen bør af klarheds- og rationaliseringshensyn kodificeres.
(2)
Ved Rådets forordning (EF) nr. 1225/2009 
(
4
)
 blev fælles regler fastsat til beskyttelse mod dumpingimport fra lande, der ikke er medlemmer af Unionen.
(3)
Ved Rådets forordning (EF) nr. 597/2009 
(
5
)
 blev fælles regler fastsat til beskyttelse mod subsidieret import fra lande, der ikke er medlemmer af Unionen.
(4)
Ved Rådets forordning (EF) nr. 260/2009 
(
6
)
 og Rådets forordning (EF) nr. 625/2009 
(
7
)
 blev fælles regler for vedtagelse af beskyttelsesforanstaltninger mod import fra visse lande, der ikke er medlemmer af Unionen, fastsat. Beskyttelsesforanstaltninger kan tage form af toldforanstaltninger, der anvendes enten på al import eller på import ud over en på forhånd fastsat mængde. Beskyttelsesforanstaltningerne betyder, at varerne kan indføres på Unionens marked mod betaling af de relevante afgifter.
(5)
Importen af visse varer kan undergives både antidumping- eller antisubsidieforanstaltninger på den ene side og beskyttelsesforanstaltninger på den anden side. Formålet med førstnævnte er at bøde på markedsfordrejninger som følge af uredelig handelspraksis, medens formålet med sidstnævnte er at yde beskyttelse mod betydelig øget import.
(6)
Anvendelse af antidumping- eller antisubsidieforanstaltninger sammen med beskyttelsesforanstaltninger af toldmæssig art på en og samme vare kan imidlertid få en større virkning end, hvad der var hensigten eller ville være ønskeligt i henhold til Unionens handelsbeskyttelsespolitik og -mål. En kombination af foranstaltninger vil især kunne betyde, at visse eksporterende producenter, som søger at eksportere til Unionen, bebyrdes i en sådan grad, at de faktisk forhindres i at få adgang til Unionens marked.
(7)
Eksporterende producenter, som søger at eksportere til Unionens marked, bør ikke bebyrdes overdrevent på denne måde og bør fortsat have adgang til Unionens marked.
(8)
Det er derfor ønskeligt at sikre, at målet med beskyttelsesforanstaltninger af toldmæssig art og antidumping- og/eller antisubsidieforanstaltningerne kan opfyldes, uden at disse eksporterende producenter formenes adgang til Unionens marked. Der bør derfor fastsættes særlige bestemmelser til at sætte Kommissionen i stand til, når den skønner det hensigtsmæssigt, at træffe forholdsregler til at sikre, at anvendelse af antidumping- eller antisubsidieforanstaltninger sammen med beskyttelsesforanstaltninger af toldmæssig art på samme vare ikke får en sådan virkning.
(9)
Det kan eventuelt forudses, at der vil blive anvendt både beskyttelsestold og antidumping- eller antisubsidieforanstaltninger samtidig på samme vare, men det er ikke altid muligt på forhånd at fastslå, på nøjagtigt hvilket tidspunkt det vil ske. Kommissionen bør derfor være i stand til at imødegå en sådan situation på en måde, der sikrer alle berørte erhvervsdrivende tilstrækkelig forudsigelighed og retlig sikkerhed.
(10)
Kommissionen kan skønne, at det er hensigtsmæssigt at ændre, suspendere eller ophæve antidumping- og/eller antisubsidieforanstaltninger eller at indrømme hel eller delvis fritagelse fra antidumping- eller udligningstold, som ellers ville skulle betales, eller at træffe andre særlige foranstaltninger. Suspensionen eller ændringen af eller fritagelsen fra antidumping- eller antisubsidieforanstaltninger bør være tidsbegrænset.
(11)
Alle foranstaltninger, der træffes i henhold til denne forordning, bør anvendes fra datoen for deres ikrafttræden, medmindre andet anføres, og bør derfor ikke danne noget grundlag for tilbagebetaling af told, der er betalt før denne dato.
(12)
Kommissionen bør tillægges gennemførelsesbeføjelser for at sikre ensartede betingelser for gennemførelsen af denne forordning. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 
(
8
)
 —
VEDTAGET DENNE FORORDNING:
Artikel 1
1.   Skønner Kommissionen, at anvendelse af antidumping- eller antisubsidieforanstaltninger sammen med beskyttelsesforanstaltninger af toldmæssig art på en og samme vare får en større virkning end, hvad der er ønskeligt i henhold til Unionens handelsbeskyttelsespolitik, kan den efter undersøgelsesproceduren i artikel 3, stk. 2, vedtage de af følgende foranstaltninger, som den skønner egnede:
a)
foranstaltninger til at ændre, suspendere eller ophæve eksisterende antidumping- og/eller antisubsidieforanstaltninger
b)
foranstaltninger til at fritage import helt eller delvis fra antidumping- eller udligningstold, som ellers skulle betales
c)
alle andre foranstaltninger, som skønnes egnede under omstændighederne.
2.   Alle ændringer, suspensioner eller fritagelser i medfør af stk. 1 tidsbegrænses og gælder kun, så længe de relevante beskyttelsesforanstaltninger er i kraft.
Artikel 2
Enhver foranstaltning, der træffes i medfør af denne forordning, anvendes fra dagen for dens ikrafttræden. Den tjener ikke som grundlag for tilbagebetaling af told, der er opkrævet før denne dato, medmindre andet er fastsat for foranstaltningen.
Artikel 3
1.   Kommissionen bistås af udvalget, der er nedsat ved artikel 15, stk. 1, i forordning (EF) nr. 1225/2009. Dette udvalg anses for et udvalg som defineret i forordning (EU) nr. 182/2011.
2.   Når der henvises til dette stykke, anvendes artikel 5 i forordning (EU) nr. 182/2011.
Artikel 4
Forordning (EF) nr. 452/2003 ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag II.
Artikel 5
Denne forordning træder i kraft på tyvendedagen efter offentliggørelsen i 
Den Europæiske Unions Tidende
.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Strasbourg, den 11. marts 2015.
På Europa-Parlamentets vegne
M. SCHULZ
Formand
På Rådets vegne
Z. KALNIŅA-LUKAŠEVICA
Formand
(
1
)
  Europa-Parlamentets holdning af 11.2.2015 (endnu ikke offentliggjort i EUT) og Rådets afgørelse af 2.3.2015.
(
2
)
  Rådets forordning (EF) nr. 452/2003 af 6. marts 2003 om foranstaltninger, som Fællesskabet kan træffe med hensyn til den kombinerede virkning af antidumping- eller antisubsidieforanstaltninger sammen med beskyttelsesforanstaltninger (
EFT L 69 af 13.3.2003, s. 8
).
(
3
)
  Se bilag I.
(
4
)
  Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (
EFT L 343 af 22.12.2009, s. 51
).
(
5
)
  Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab (
EUT L 188 af 18.7.2009, s. 93
).
(
6
)
  Rådets forordning (EF) nr. 260/2009 af 26. februar 2009 om den fælles importordning (
EUT L 84 af 31.3.2009, s. 1
),
(
7
)
  Rådets forordning (EF) nr. 625/2009 af 7. juli 2009 om den fælles ordning for indførsel fra visse tredjelande (
EUT L 185 af 17.7.2009, s. 1
).
(
8
)
  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (
EUT L 55 af 28.2.2011, s. 13
).
BILAG I
Ophævet forordning med ændringer
Rådets forordning (EF) nr. 452/2003
(
EFT L 69 af 13.3.2003, s. 8
)
Europa-Parlamentet og Rådets forordning (EU) nr. 37/2014
(
EUT L 18 af 21.1.2014, s. 1
)
Kun nr. 10 i bilaget
BILAG II
Sammenligningstabel
Forordning (EF) nr. 452/2003
Nærværende forordning
Artikel 1
Artikel 1
Artikel 2
Artikel 2
Artikel 2a
Artikel 3
—
Artikel 4
Artikel 3
Artikel 5
—
Bilag I
—
Bilag II

Summary:
Sammenkædning af forskellige typer af handelsbeskyttelsesforanstaltninger
RESUMÉ AF:
Redelige EU-sikkerhedsforanstaltninger kombineret med antidumping- eller antisubsidieforanstaltninger — forordning (EU) 2015/477
HVAD ER FORMÅLET MED DENNE FORORDNING?
Den giver 
Europa-Kommissionen
 mulighed for at vedtage beskyttelsesforanstaltninger
1
 for at beskytte Den Europæiske Unions (EU) industri mod uredelig konkurrence forårsaget af pludselige og uforudsete importstigninger.
HOVEDPUNKTER
Beskyttelsesforanstaltninger har til formål at give EU's industri et 
midlertidigt pusterum
 til at foretage de nødvendige foranstaltninger.
I modsætning til antidumping
2
 - og antisubsidieforanstaltninger
3
 fokuserer beskyttelsesforanstaltninger ikke på, om handlen er »redelig« eller ej, så betingelserne for at indføre dem er 
strengere
.
EU skal påvise, at stigningen af importen:
er kraftig
skyldes uforudsete udviklinger
forårsager (eller truer med at forårsage) alvorlige skader på EU's industri
og at beskyttelsesforanstaltningerne er i EU's interesse.
Beskyttelsesforanstaltningerne gælder al import af det pågældende produkt fra alle lande.
Kommissionen kan vedtage følgende beskyttelsesforanstaltninger:
foranstaltninger, der 
ændrer, suspenderer eller ophæver
 eksisterende antidumping- og/eller antisubsidieforanstaltninger
foranstaltninger, der helt eller delvist 
fritager import
 fra antidumping- eller udligningstold
4
, som ellers skulle betales
andre foranstaltninger
, såsom importkvoter eller importtoldkontingenter, som skønnes egnede under omstændighederne.
Enhver ændring, suspension eller undtagelse skal være tidsbegrænset og kun finde anvendelse, når de relevante beskyttelsesforanstaltninger er i kraft.
HVORNÅR GÆLDER FORORDNINGEN FRA?
Forordning (EU) 2015/477 er den 
kodificerede
 udgave af et oprindeligt dokument (forordning (EF) 
nr. 
452/2003
) og dets efterfølgende ændringer. Den har været gældende siden den 
16. april 2015
.
* VIGTIGE BEGREBER
Antidumpingforanstaltninger:
 foranstaltninger, f.eks. særlige afgifter, der pålægges import ind i EU af »dumpingprodukter«, f.eks. produkter, der eksporteres til EU til en pris, der er lavere end prisen i hjemlandet, og som forårsager skader på EU's industri.
Antisubsidieforanstaltninger:
 foranstaltninger, f.eks. udligningsafgifter, som EU pålægger import, der er subsidieret og således skader EU's industri, der producerer samme (et lignende) produkt.
Beskyttelsesforanstaltninger:
 foranstaltninger, der indføres, når Kommissionen konkluderer, at import af et bestemt produkt er steget så meget, at det forårsager (eller truer med at forårsage) alvorlig skade på EU's producenter. De er midlertidige foranstaltninger (f.eks. importkvoter eller toldkontingenter), der pålægges import for at give EU's producenter tid til at foretage alle nødvendige strukturelle tilpasninger.
Udligningstold:
 pålægges varer, der har modtaget statsstøtte i oprindelses- eller eksportlandet, og som derved kan importeres til EU til priser, der ligger betydeligt under deres almindelige markedsværdi.
HOVEDDOKUMENT
Europa Parlamentets og Rådets forordning (EU) 
2015/477
 af 
11. marts 2015
 om de foranstaltninger, Unionen kan træffe med hensyn til den kombinerede virkning af antidumping- eller antisubsidieforanstaltninger sammen med beskyttelsesforanstaltninger (kodifikation) (EUT L 83 af 
27.3.2015
, 
s. 11-15
)
seneste ajourføring 
1.3.2017